smcproject/ml-wiki-sentences huggingface dataset:
ഏഴിമല രാമന്തളി പഞ്ചായത്തിലാണ്‌ സ്ഥിതി ചെയ്യുന്നത്.
വാർഡുകൾ വടക്കുമ്പാട് നോർത്ത് വടക്കുമ്പാട് ഈസ്റ്റ്‌ കൊവ്വപ്പുറം കിഴക്കേ കുന്നതെരു രാമന്തളി കല്ലെന്റികടവ് കാരന്താട്‌ ഏഴിമല കുന്നരു സെൻട്രൽ പാലക്കോട് സെൻട്രൽ വലിയ കടപ്പുറം എട്ടികുളം ബീച് എട്ടികുളം മോട്ടകുന്നു രാമന്തളി സെൻട്രൽ രാമന്തളി വെസ്റ്റ് കൊവപുറം പടിഞ്ഞാറ് ഇതുകൂടി കാണുക രാമന്തളി
പുറത്തേക്കുള്ള കണ്ണികൾ രാമന്തളി ഗ്രാമപഞ്ചായത്ത് Archived 2014-03-15 at the Wayback Machine .
രാമന്തളി ശുഹദാക്കൾ
കണ്ണൂർ ജില്ലയിലെ ഏഴിമലയോട് ചേർന്ന് കിടക്കുന്ന രാമന്തളിയിൽ 1524ൽ പോർച്ചുഗീസുകാരുമായി എറ്റുമുട്ടി രക്തസാക്ഷ്യം വരിച്ച പതിനേഴ്‌ പേരെയാണ് രാമന്തളി ശുഹദാക്കൾ എന്ന പേരിൽ അറിയപ്പെടുന്നത്.
കേരളത്തിലെമ്പാടും മുസ്‌ലിം സമൂഹത്തിന് നേരെ പോർച്ചുഗീസുകാർ അക്രമണമഴിച്ചു വിടുക പതിവായിരുന്നു.
അന്ന് കേരളത്തിലെ തുറമുഖങ്ങളിലൊന്നായ എഴിമലയുടെ വടക്കേ താഴ്വരയിൽ താവളമടിച്ച പോർച്ചുഗീസുകാർ രാമന്തളിയിൽ താമസിച്ചിരുന്ന മുസ്‌ലിങ്ങളുടെ പള്ളികൾ ആക്രമിച്ചു തകർത്തു.
മുസ്‌ലിം വിഭാഗത്തിൽ പെട്ട ഒരു പെൺകുട്ടിയെ തട്ടിക്കൊണ്ടു പോയ സംഭവമുണ്ടായി.
ഈ പെൺകുട്ടിയെ രക്ഷപ്പെടുത്താൻ പോർച്ചുഗീസുകാരുമായി ഏറ്റുമുട്ടാൻ പോയ യുവാക്കളായിരുന്നു ഈ പതിനെഴുപേർ.
എന്നാൽ തോക്കുകളും പീരങ്കികളും കൈവശമുണ്ടായിരുന്ന പോർച്ചുഗീസുകാരുമായുണ്ടായ എറ്റുമുട്ടലിൽ പതിനേഴു പേരും കൊല്ലപ്പെട്ടു.
പെൺകുട്ടി രക്ഷപ്പെട്ടു എന്നും കൊല്ലപ്പെട്ടു എന്നും അഭിപ്രായമുണ്ട്.
പതിനേഴു പേരുടെയും മൃതശരീരങ്ങൾ പോർഗീസുകാർ ഒരു കിണറ്റിലിട്ടു മൂടി.
ചില പറങ്കികളും പോരാട്ടത്തിൽ കൊല്ലപ്പെട്ടതായി അഭിപ്രായമുണ്ട്.
ഇപ്പോഴും ഈ പ്രദേശത്ത് നിന്നും പോരാട്ടത്തിന്റെ അവശേഷിപ്പുകൾ കണ്ടെടുക്കുന്നതായി റിപ്പോർട്ടുകൾ ഉണ്ട്.
പോരാളികളുടെ ഖബറുകൾ
ഇന്നത്തെ രാമന്തളി ജുമാ മസ്ജിദിനോട് ചേർന്ന് ഈ പതിനേഴുപെരുടെയും ഖബറുകൾ സ്ഥിതിചെയ്യുന്നു.
അന്നത്തെ എറ്റുമുട്ടലിനുപയോഗിച്ച ആയുധങ്ങളും പോർച്ചുഗീസുകാരുടെ പീരങ്കി ഷെല്ലുകളും ഈ പള്ളിയിൽ സൂക്ഷിച്ചിട്ടുണ്ട്.
രാമന്തളി ശുഹദാക്കൾ അവലംബം ↑ രാമന്തളിയിലെ പോരാട്ടം ↑ ഏഴിമലയുടെ പ്രതാപം ↑ രാമന്തളി ജുമാ മസ്ജിദ് വളപ്പിൽനിന്നു പോർച്ചുഗീസ് കാലത്തെ പീരങ്കിയുണ്ട ലഭിച്ചു
ശുക്ര കേരളം ഇംഗ്ലീഷ് വിലാസം https://ml.wikipedia.org/wiki/Sukra_Keralam
കേരളത്തിൽ ഉപയോഗിക്കപ്പെട്ടിരുന്ന പത്തധ്യായത്തിലുള്ള ഒരു പ്രാചീന ജ്യോതിഷ ഗ്രന്ഥ‌മാണു് ശുക്ര കേരളം .
ഇതിനു ഭൃഗുകേരളമെന്നും കേരളരഹസ്യമെന്നും കേരളീയമെന്നും കൂടി പേരുണ്ട്.
അവലംബം ↑ പുറം കണ്ണികൾ ശുക്ര കേരളം
ശുംഗ സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Sunga_Empire
ബിസി 185 മുതൽ 75 വരെ മഗധ ഭരിച്ചിരുന്നത് സുംഗവംശത്തിൽ പെട്ട അഥവാ ശുംഗവംശത്തിൽ പെട്ട രാജാക്കൻമാർ ആയിരുന്നു.
ഇന്ത്യയിലെ പ്രബല രാജവംശമായിരുന്ന മൗര്യരാജവംശത്തിന്റെ തകർച്ചക്കു ശേഷം ആണ് ഈ രാജവംശം രൂപം കൊണ്ടത്.
ബിസി 185-ൽ അവസാനത്തെ മൗര്യ രാജാവായ ബൃഹദ്രഥനെ അദ്ദേഹത്തിന്റെ സേനാ നായകനായ പുഷ്യമിത്രൻ തന്നെ വധിച്ചു.
തുടർന്ന് ബ്രാഹ്മണൻ കൂടിയായ അദ്ദേഹം സുംഗവംശം സ്ഥാപിക്കുകയുമാണ് ഉണ്ടായത്.
പുഷ്യമിത്രൻ ശക്തനും  ഉത്സാഹിയുമായിരുന്നു.
സേനാപതി എന്ന സ്ഥാനപ്പേരാണ് ഇദ്ദേഹം സ്വീകരിച്ചത്.
മൗര്യസാമ്രാജ്യത്തിന്റെ പതനം മൂലം രൂപം കൊണ്ട വിദർഭയടക്കമുള്ള രാജ്യങ്ങൾ ഇദ്ദേഹം കീഴ്പെടുത്തി സ്വസാമ്രാജ്യം വിപുലീകരിച്ചു.
പുഷ്യമിത്രൻ ഹിന്ദുമതത്തെ പ്രോൽസാഹിപ്പിച്ചിരുന്നു.
ബുദ്ധമതത്തിനെതിരായിരുന്നു ഇദ്ദേഹമെന്ന് ചില ബുദ്ധമതഗ്രന്ഥങ്ങൾ പറയുന്നുണ്ട്.
ഇദ്ദേഹത്തിന്റെ പിൻഗാമി മകനായിരുന്ന അഗ്നി മിത്രനാണ്.
ഇദ്ദേഹമാണ് കാളിദാസന്റെ മാളവികാഗ്നിമിത്രം എന്ന നാടകത്തിലെ നായകൻ.
യോഗസൂത്രകാരൻ ആയ പതഞ്ജലി പുഷ്യമിത്രന്റെ സമകാലികനാണ്.
പതഞ്ജലിയുടെ മഹാഭാഷ്യം,യോഗസൂത്രങ്ങൾ,ധർമസൂത്രങ്ങൾ തുടങ്ങിയ പല കൃതികളും ഈ കാലഘട്ടത്തിന്റെ സംഭാവനകളാണ്.
അഗ്നിമിത്രനുശേഷം യശോമിത്രനും തുടർന്ന് എട്ടുരാജാക്കന്മാരും മഗധ ഭരിച്ചു.
അവസാനത്തെ രാജാവ് ദേവഭൂതിയായിരുന്നു.
ഇദ്ദേഹം വാസുദേവകണ്വൻ എന്ന ബ്രാഹ്മണമന്ത്രിയുടെ ഗൂഢാലോചനയിൽ കൊല്ലപ്പെടുകയും തുടർന്ന് ബിസി 75-ൽ കണ്വവംശം അധികാരം പിടിച്ചെടുക്കുകയും ബിസി 28 വരെ ഈ വംശം അധികാരത്തിൽ തുടരുകയും ചെയ്തു.
അക്കാലത്ത് ജാതി .
ബ്രാഹ്മണൻ കൗശലത്തിലൂടെയും വഞ്ചനയിലൂടെയും കൊലപാതകത്തിലൂടെയും ക്ഷത്രിയന്റെ അധികാരം പിടിച്ചെടുത്തു എന്നതും ചരിത്രം .
ശുഐബ് നബി ഇംഗ്ലീഷ് വിലാസം https://ml.wikipedia.org/wiki/Shoaib ശുഐബിന്റെ ജനത ജീവിച്ചിരുന്നതായി കരുതപ്പെടുന്ന പ്രദേശം
ഇസ്ലാമിക വിശ്വാസ പ്രകാരം വടക്കുകിഴക്കൻ അറേബ്യയിലെ മിദ്യാനികളിലേക്ക് (മദായിൻ) നിയോഗിക്കപ്പെട്ട പ്രവാചകനാണ് ശുഐബ് (അറബിക്: شعيب‎) പ്രവാചകൻ ഇബ്രാഹീമിന്റെ സന്താന പരമ്പരയിൽപ്പെട്ട ഇദ്ദേഹം ഹീബ്രു ബൈബിളിൽ ജെത്രോ (ഹീബ്രു: יִתְרוֹ‎,) എന്നാണ് അറിയപ്പെടുന്നത്.
പരമ്പരാഗത വിശ്വാസപ്രകാരം മൂസാനബിയുടെ (മോശ) ഭാര്യാപിതാവാണ് ശുഐബ് നബി.
എന്നാൽ ഖുർആനിന്റെ ഇംഗ്ലീഷ് പരിഭാഷകനായ പ്രശസ്ത പണ്ഡിതൻ യൂസുഫലി ഈ വാദത്തെ ചോദ്യം ചെയ്യുന്നു .
ഇസ്ലാം കവാടം ഇസ്ലാമിക വീക്ഷണം
ഖുർആനിക വിവരണ പ്രകാരം സിനായ് പർവ്വതത്തിന് സമീപത്തുള്ള മദായിൻ , അയ്ക്ക പ്രദേശങ്ങളിലേക്ക് അയക്കപ്പെട്ട പ്രവാചകനാണ് ശുഹൈബ് നബി(അ).
ഈ പ്രദേശങ്ങളിലെ ജനങ്ങൾ ചതിയിലും വഞ്ചനയിലും അളവുതൂക്കങ്ങളിലും കൃത്രിമം നടത്തുന്നതിൽ കുപ്രസിദ്ധരായിരുന്നു.
ഈജിപ്റ്റിൽ നിന്നും മെസൊപ്പൊട്ടേമിയയിലേക്കും അസ്സീറിയയിൽ നിന്നും ബാബിലോണിയയിലേക്കുമുള്ള വാണിജ്യ പാതകൾ മദായിൻ പ്രദേശത്തു കൂടിയായിരുന്നു കടന്നു പോയിരുന്നത്.
മദയിൻകാർ ഈ പാതയിൽ പതിയിരുന്ന് കൊള്ളയടിക്കൽ പതിവായിരുന്നു.
ഇത്തരം പ്രവർത്തികളിൽ നിന്ന് പിന്മാറാൻ പ്രവാചകൻ ശുഐബ് ഇവർക്ക് മുന്നറിയിപ്പ് നൽകുകയും ചെയ്തു.
എന്നാൽ പിന്മാറാൻ കൂട്ടാക്കാത്ത ജനം ദൈവശിക്ഷയാൽ നശിപ്പിക്കപ്പെട്ടു എന്ന് ഖുർആൻ പറയുന്നു .
ശുഐബ് നബിയെക്കുറിച്ച ഖുർആനിന്റെ വിവരണം കാണുക: (85) മദ്‌യൻ‌കാരിലേക്ക്‌ അവരുടെ സഹോദരനായ ശുഐബിനെയും ( അയച്ചു. ) അദ്ദേഹം പറഞ്ഞു: എൻറെ ജനങ്ങളേ, നിങ്ങൾ അല്ലാഹുവെ ആരാധിക്കുക.
നിങ്ങൾക്ക്‌ അവനല്ലാതെ യാതൊരു ദൈവവുമില്ല.
നിങ്ങൾക്ക്‌ നിങ്ങളുടെ രക്ഷിതാവിങ്കൽ നിന്ന്‌ വ്യക്തമായ തെളിവ്‌ വന്നിട്ടുണ്ട്‌.
അതിനാൽ നിങ്ങൾ അളവും തൂക്കവും തികച്ചുകൊടുക്കണം.
ജനങ്ങൾക്കുഅവരുടെ സാധനങ്ങളിൽ നിങ്ങൾ കമ്മിവരുത്തരുത്‌.
ഭൂമിയിൽ നൻമവരുത്തിയതിന്‌ ശേഷം നിങ്ങൾ അവിടെ നാശമുണ്ടാക്കരുത്‌.
നിങ്ങൾ വിശ്വാസികളാണെങ്കിൽ അതാണ്‌ നിങ്ങൾക്ക്‌ ഉത്തമം.
(86) ഭീഷണിയുണ്ടാക്കിക്കൊണ്ടും, അല്ലാഹുവിൻറെ മാർഗ്ഗത്തിൽ നിന്ന്‌ അതിൽ വിശ്വസിച്ചവരെ തടഞ്ഞുകൊണ്ടും അത്‌ ( ആ മാർഗ്ഗം ) വക്രമായിരിക്കാൻ ആഗ്രഹിച്ചുകൊണ്ടും നിങ്ങൾ പാതകളിലെല്ലാം ഇരിക്കുകയും അരുത്‌.
നിങ്ങൾ എണ്ണത്തിൽ കുറവായിരുന്നിട്ടും നിങ്ങൾക്ക്‌ അവൻ വർദ്ധനവ്‌ നൽകിയത്‌ ഓർക്കുകയും നാശകാരികളുടെ പര്യവസാനം എങ്ങനെയായിരുന്നുവെന്ന്‌ നോക്കുകയും ചെയ്യുക.
(87) ഞാൻ എന്തൊന്നുമായി അയക്കപ്പെട്ടിരിക്കുന്നുവോ അതിൽ നിങ്ങളിൽ ഒരു വിഭാഗം വിശ്വസിച്ചിരിക്കുകയും, മറ്റൊരു വിഭാഗം വിശ്വസിക്കാതിരിക്കുകയുമാണെങ്കിൽ നമുക്കിടയിൽ അല്ലാഹു തീർപ്പുകൽപിക്കുന്നത്‌ വരെ നിങ്ങൾ ക്ഷമിച്ചിരിക്കുക.
അവനത്രെ തീർപ്പുകൽപിക്കുന്നവരിൽ ഉത്തമൻ.
(88) അദ്ദേഹത്തിൻറെ ജനതയിലെ അഹങ്കാരികളായ പ്രമാണിമാർ പറഞ്ഞു: ശുഐബേ, തീർച്ചയായും നിന്നെയും നിൻറെ കൂടെയുള്ള വിശ്വാസികളെയും ഞങ്ങളുടെ നാട്ടിൽ നിന്ന്‌ പുറത്താക്കുക തന്നെ ചെയ്യും.
അല്ലെങ്കിൽ നിങ്ങൾ ഞങ്ങളുടെ മാർഗ്ഗത്തിൽ മടങ്ങി വരിക തന്നെ വേണം.
അദ്ദേഹം പറഞ്ഞു: ഞങ്ങൾ അതിനെ ( ആ മാർഗ്ഗത്തെ ) വെറുക്കുന്നവരാണെങ്കിൽ പോലും ( ഞങ്ങൾ മടങ്ങണമെന്നോ? ) (89) നിങ്ങളുടെ മാർഗ്ഗത്തിൽ നിന്ന്‌ അല്ലാഹു ഞങ്ങളെ രക്ഷപ്പെടുത്തിയതിന്‌ ശേഷം അതിൽ തന്നെ ഞങ്ങൾ മടങ്ങി വരുന്ന പക്ഷം തീർച്ചയായും ഞങ്ങൾ അല്ലാഹുവിൻറെ പേരിൽ കള്ളം കെട്ടിച്ചമയ്ക്കുകയായിരിക്കും ചെയ്യുന്നത്‌.
അതിൽ മടങ്ങി വരാൻ ഞങ്ങൾക്കു പാടില്ലാത്തതാണ്‌; ഞങ്ങളുടെ രക്ഷിതാവായ അല്ലാഹു ഉദ്ദേശിക്കുന്നുവെങ്കിലല്ലാതെ.
ഞങ്ങളുടെ രക്ഷിതാവിൻറെ അറിവ്‌ എല്ലാകാര്യത്തെയും ഉൾകൊള്ളുന്നതായിരിക്കുന്നു.
അല്ലാഹുവിൻറെ മേലാണ്‌ ഞങ്ങൾ ഭരമേൽപിച്ചിരിക്കുന്നത്‌.
ഞങ്ങളുടെ രക്ഷിതാവേ, ഞങ്ങൾക്കും ഞങ്ങളുടെ ജനങ്ങൾക്കുമിടയിൽ നീ സത്യപ്രകാരം തീർപ്പുണ്ടാക്കണമേ.
നീയാണ്‌ തീർപ്പുണ്ടാക്കുന്നവരിൽ ഉത്തമൻ.
(90) അദ്ദേഹത്തിൻറെ ജനതയിലെ സത്യനിഷേധികളായ പ്രമാണിമാർ പറഞ്ഞു: നിങ്ങൾ ശുഐബിനെ പിൻപറ്റുന്ന പക്ഷം തീർച്ചയായും അത്‌ മൂലം നിങ്ങൾ നഷ്ടക്കാരായിരിക്കും.
(91) അപ്പോൾ അവരെ ഭൂകമ്പം പിടികൂടി.
അങ്ങനെ നേരം പുലർന്നപ്പോൾ അവർ അവരുടെ വാസസ്ഥലത്ത്‌ കമിഴ്ന്നു വീണു കിടക്കുകയായിരുന്നു.
(92) ശുഐബിനെ നിഷേധിച്ചു തള്ളിയവരുടെ സ്ഥിതി അവരവിടെ താമസിച്ചിട്ടേയില്ലാത്ത പോലെയായി.
ശുഐബിനെ നിഷേധിച്ചു തള്ളിയവർ തന്നെയായിരുന്നു നഷ്ടക്കാർ.
(93) അനന്തരം അദ്ദേഹം അവരിൽ നിന്ന്‌ പിന്തിരിഞ്ഞ്‌ പോയി.
അദ്ദേഹം പറഞ്ഞു: എൻറെ ജനങ്ങളേ, തീർച്ചയായും എൻറെ രക്ഷിതാവിൻറെ സന്ദേശങ്ങൾ ഞാൻ നിങ്ങൾക്ക്‌ എത്തിച്ചുതരികയും ഞാൻ നിങ്ങളോട്‌ ആത്മാർത്ഥമായി ഉപദേശിക്കുകയും ചെയ്തിട്ടുണ്ട്‌.
അങ്ങനെയിരിക്കെ സത്യനിഷേധികളായ ജനതയുടെ പേരിൽ ഞാൻ എന്തിനു ദുഃഖിക്കണം.?
(ഖുർആൻ 7:85-93 ) ശവകുടീരം
പ്രവാചകൻ ശുഐബിന്റെ പേരിലുള്ള ഒരു ശവകുടീരം ജോർദ്ദനിലെ മാഹിൻ പട്ടണത്തിൽ കാണാം.
അവലംബം ↑ The Holy Qur’ān : text, translation and commentary.
Washington: American International Printing Co..
pp. 365, n. 1054.
, ↑ http://www.quranmalayalam.com/quran/uni/u7.html ↑ http://www.quranmalayalam.com/quran/uni/u7.html ഇസ്ലാമിലെ പ്രവാചകന്മാർ ആദം ഇദ്‌രീസ് നൂഹ് ഹൂദ് സ്വാലിഹ് ഇബ്രാഹിം ലൂത്ത് ഇസ്മായിൽ ഇസ്ഹാഖ് യഅഖൂബ് യൂസുഫ് അയ്യൂബ് ശുഐബ് മൂസാ ഹാറൂൻ ദുൽ കിഫ്‌ൽ ദാവൂദ് സുലൈമാൻ ഇൽയാസ് അൽ യസഅ് യൂനുസ് സക്കരിയ യഹ്‌യ ഈസാ മുഹമ്മദ് ക സ തി
ശുകപുരം ഇംഗ്ലീഷ് വിലാസം https://ml.wikipedia.org/wiki/Sukapuram ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശുകപുരം ദക്ഷിണാമൂർത്തി ക്ഷേത്രം
കേരളത്തിലെ മലപ്പുറം ജില്ലയിലെ എടപ്പാളിനടുത്താണ് ശുകപുരം ഗ്രാമം.
എടപ്പാൾ ചുങ്കത്തു നിന്നും ഏകദേശം 1 കി.
കിഴക്ക് (എടപ്പാളിൽ നിന്നും പട്ടാമ്പി ഭാഗത്തേയ്ക്കു) ആണു ഈ പ്രദേശം.
എടപ്പാളിലേയ്ക്കു ഏറ്റവും അടുത്തുള്ള പ്രധാന സ്ഥലങ്ങളിൽ നിന്നുള്ള ദൂരം - കോഴിക്കോട് എയർപോർട് - 70 കി.
, കുറ്റിപ്പുറം റെയിൽവേ സ്റ്റേഷൻ - 10 കി.
, പൊന്നാനി - 10 കി.
, തൃശൂർ റയിൽവെ സ്റ്റേഷൻ - 40 കി.
, കൊച്ചി എയർപോർട് - 100 കി.
ശുകമുനി തപസ്സനുഷ്ഠിച്ച സ്ഥലമായതിയനാലാണ് ഈ പേരു വന്നതു എന്നൊരു ഐതിഹ്യമുണ്ട്.
കൂടാതെ അറുപത്തിനാലു് ബ്രാഹ്മണഗ്രാമങ്ങളിൽ പ്രധാനപ്പെട്ട ഒന്നാണ് ശുകപുരം എന്നും വിശ്വസിക്കപ്പെടുന്നു.
പരശുരാമൻ ഉണ്ടാക്കിയ 32 ഗ്രാമങ്ങളിൽ ഒന്നാണു ശുകപുരം എന്നും ഒരു ഐതിഹ്യം ഉണ്ട്.
പ്രധാന ക്ഷേത്രങ്ങൾ ശുകപുരം ദക്ഷിണാമൂർത്തി ക്ഷേത്രം ശ്രീ കുളങ്കര ദേവീ ക്ഷേത്രം ചമ്പ്രമാണം ശ്രീ മഹാദേവ ക്ഷേത്രം
ശ്രീ ദക്ഷിണാമൂർത്തി ക്ഷേത്രം ദക്ഷിണേന്ത്യയിലെ പ്രധാനപ്പെട്ട ഒരു ദക്ഷിണാമൂർത്തി ക്ഷേത്രം ആണു.
ഈ ക്ഷേത്രത്തിലെ പ്രതിഷ്ഠ നടത്തിയതു ശുകമഹർഷിയാണു എന്നു വിശ്വസിക്കുന്നു.
ശ്രീ കുളങ്കര ദേവീ ക്ഷേത്രത്തിലെ 14 ദിവസം നീണ്ടു നിൽക്കുന്ന പൂര മഹോത്സവം ഇവിടെയും പരിസര പ്രദേശങ്ങളിലും വളരെ പ്രസിദ്ധമാണു.
ഈ മഹോത്സവത്തിന്റെ ഭാഗമായി ഈ 14 ദിവസങ്ങളിലും കമ്പരാമായണം തോൽപാവക്കൂത്ത് ഉണ്ട്.
ശുഐബ് മാലിക് ഇംഗ്ലീഷ് വിലാസം https://ml.wikipedia.org/wiki/Shoaib_Malik
ശുഐബ് മാലിക് ( ഉർദു : شعیب ملک) (ജനനം: 1 ഫെബ്രുവരി 1982) ഒരു പാകിസ്താനി ക്രിക്കറ്ററും മുൻ ക്യാപ്റ്റനുമാണ്.
1999ൽ വെസ്റ്റ് ഇൻഡീസിനെതിരെയാണ് മാലിക്ക് തന്റെ ഏകദിന അരങ്ങേറ്റം കുറിച്ചത്.
2001ൽ ബംഗ്ലാദേശിനെതിരെ ടെസ്റ്റിൽ അദ്ദേഹം അരങ്ങേറ്റം നടത്തി.
ഏകദിനത്തിൽ 5000ത്തിലേറെ റൺസും നൂറിലേറെ വിക്കറ്റും അദ്ദേഹം നേടിയിട്ടുണ്ട്.
ഇന്ത്യൻ ടെന്നിസ് താരം സാനിയ മിർസയാണ് ഭാര്യ.
ടെസ്റ്റ് ശതകങ്ങൾ ഷോയിബ് മാലിക്കിന്റെ അന്താരഷ്ട്ര ടെസ്റ്റ് ശതകങ്ങൾ # റൺസ് മത്സരം എതിരാളി രാജ്യം വേദി വർഷം സ്കോർകാർഡ് 1 148* 1 ശ്രീലങ്ക കൊളംബോ , ശ്രീലങ്ക സിൻഹളീസ് സ്പോർട്ട്സ് ക്ലബ് ഗ്രൗണ്ട് 2006 Test#1794 2 134 3 ശ്രീലങ്ക കൊളംബോ , ശ്രീലങ്ക സിൻഹളീസ് സ്പോർട്ട്സ് ക്ലബ് ഗ്രൗണ്ട് 2009 Test#1927 ഏകദിന ശതകങ്ങൾ ഷോയിബ് മാലിക്കിന്റെ അന്താരാഷ്ട്ര ഏകദിന ശതകങ്ങൾ # റൺസ് എതിരാളി രാജ്യം വേദി വർഷം സ്കോർകാർഡ് 1 111* വെസ്റ്റ് ഇൻഡീസ് ഷാർജ ഷാർജ ക്രിക്കറ്റ് അസോസിയേഷൻ സ്റ്റേഡിയം 2002 ODI#1808 2 115 ന്യൂസിലൻഡ് ലാഹോർ , പാകിസ്താൻ ഗദ്ദാഫി സ്റ്റേഡിയം 2002 ODI#1835 3 118 ഹോങ്കോങ്ങ് കൊളംബോ , ശ്രീലങ്ക സിൻഹളീസ് സ്പോർട്ട്സ് ക്ലബ് ഗ്രൗണ്ട് 2004 ODI#2147 4 143 ഇന്ത്യ കൊളംബോ , ശ്രീലങ്ക ആർ. പ്രേമദാസ സ്റ്റേഡിയം 2004 ODI#2152 5 108 ഇന്ത്യ ലാഹോർ , പാകിസ്താൻ ഗദ്ദാഫി സ്റ്റേഡിയം 2006 ODI#2329 6 125* ഇന്ത്യ കറാച്ചി , പാകിസ്താൻ നാഷനൽ സ്റ്റേഡിയം 2008 ODI#2717 7 128 ഇന്ത്യ സെഞ്ചൂറിയൻ , ദക്ഷിണാഫ്രിക്ക സൂപ്പർസ്പോർട്ട് പാർക്ക് 2009 ODI#2898 അവലംബം പുറത്തേക്കുള്ള കണ്ണികൾ ശുഐബ് മാലിക് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ശുകസപ്തതി ഇംഗ്ലീഷ് വിലാസം https://ml.wikipedia.org/wiki/Suka_Saptati ശുകസപ്തതിക്ക് 15-ആം നൂറ്റാണ്ടിലുണ്ടായ പേർഷ്യൻ പരാവർത്തനത്തിന്റെ മുഗൾ ഭരണകാലത്തെ സചിത്രപതിപ്പിൽ ചേർത്തിരിക്കുന്ന തത്തയുടേയും യജമാനത്തിയുടേയും ചിത്രം
ഒരു മുഖ്യകഥയുടെ ചട്ടക്കൂടിൽ എഴുപതു കഥകൾ ചേർത്ത സംസ്കൃതത്തിലെ ഒരു കഥാസമാഹാരമാണ് ശുകസപ്തതി .
പല കാലങ്ങളിൽ എഴുതപ്പെട്ട ഇതിലെ കഥകൾ സമാഹരിക്കപ്പെട്ടത് പൊതുവർഷം 11-12 നൂറ്റാണ്ടുകളിലോ അതിനു മുൻപോ ആയിരിക്കാമെങ്കിലും ഇതിന്റെ ലഭ്യമായതിൽ ഏറ്റവും പഴയ കൈയെഴുത്തുപ്രതി പതിനഞ്ചാം നൂറ്റാണ്ടിലേതാണ്.
വഷളത്തത്തോളം എത്തുന്ന സങ്കോചരാഹിത്യം ഈ കഥകളുടെ പ്രത്യേകതയാണ്.
ഒരു വളർത്തു തത്ത പ്രേമപരവശയായ അതിന്റെ യജമാനത്തിയോടു പറയുന്ന രീതിയിൽ എഴുതപ്പെട്ടിരിക്കുന്നതിനാലാണ് ഈ കഥകൾക്ക് ശുകസപ്തതി എന്ന പേരുണ്ടായത്.
ഗ്രന്ഥനാമത്തിലെ 'ശുകം' തത്തയേയും 'സപ്തതി' എഴുപതിനേയും സൂചിപ്പിക്കുന്നു.
ഭർത്താവ് മദനവിനോദന്റെ ദീർഘമായ അസാന്നിദ്ധ്യത്തിൽ സഖികളുടെ ദുഷ്പ്രേരണയിൽ പരപുരുഷസംഗത്തിനൊരുങ്ങിയ യുവതിയായ യജമാനത്തി പ്രഭാവതിയെ അതിൽ നിന്ന് തടയാനുള്ള തന്ത്രമായാണ് തത്ത ഈ കഥകൾ പറഞ്ഞത്.
ദിവസം ഒരു കഥയെന്ന മട്ടിൽ എഴുപതു ദിവസത്തെ കഥനത്തിനൊടുവിൽ യുവനായികയുടെ ഭർത്താവ് മടങ്ങിയെത്തുന്നതോടെ മുഖ്യകഥ ശുഭപര്യവസായി ആയി സമാഹാരം അവസാനിക്കുന്നു.
ഉള്ളടക്കം മദനവിനോദൻ
ചന്ദ്രപുരം രാജ്യത്തെ വ്യാപാരി വിക്രമസേനന്റേയും പത്നി ശൃംഗാരസുന്ദരിയുടേയും മകനായിരുന്നു മദനവിനോദൻ.
അയാളുടെ ഭാര്യയായിരുന്നു പ്രഭാവതി.
ചൂതുകളിയിലും, സുഖാന്വേഷണത്തിലും അലസമായി സമയം പോക്കിയ മദനവിനോദൻ, മാതാപിതാക്കളെ ഏറെ ദുഃഖിപ്പിച്ചു.
വിക്രമസേനന്റെ പുത്രദുഃഖം അറിഞ്ഞ സുഹൃത്ത് ത്രിവിക്രമൻ അയാൾക്ക് മക്കളെപ്പോലെ വളർത്താനായി ഒരു തത്തയേയും മൈനയേയും കൊടുത്തു.
അയാൾ അവയെ മകനു നൽകി.
മദനവിനോദൻ അവയെ സ്വർണ്ണക്കൂട്ടിലാക്കി സ്വന്തം മുറിയിൽ സൂക്ഷിച്ചു.
അവസരം കിട്ടിയപ്പോൾ, ഉറ്റവരോടുള്ള ഉത്തരവാദിത്തങ്ങൾ നന്നായി നിർവഹിക്കുന്നവർക്കേ നന്മവരുകയുള്ളു എന്ന് ഒരു കഥയിലൂടെ സ്ഥാപിച്ച് തത്ത മദനവിനോദനു മനം മാറ്റം വരുത്തി.
അതോടെ, വ്യാപാരിയുടെ മകനായ അയാൾ, കച്ചവടത്തിനായി വിദേശയാത്രക്കു പോയി.
തത്തയേയും മൈനയേയും ഭാര്യയെ ഏല്പിച്ച ശേഷമാണ് പോയത്.
പ്രഭാവതി
ഭർത്താവിന്റെ അസാന്നിദ്ധ്യം തുടക്കത്തിൽ പ്രഭാവതിയെ വിരഹദുഃഖത്തിലാഴ്ത്തി.
എങ്കിലും സുഹൃത്തുക്കളിൽ ചിലർ, മറ്റൊരു കാമുകനെ കണ്ടെത്താൻ അവളെ ഉപദേശിച്ചു.
യൗവനം ആസ്വദിക്കാനുള്ളതാണെന്നും അത് ഏറെക്കാലം നിലനിൽക്കുന്നതല്ലെന്നുമായിരുന്നു അവരുടെ ന്യായം.
ഈ ഉപദേശം സ്വീകരിച്ച് ഗുണചന്ദ്രൻ എന്ന കാമുകനെ തേടിയിറങ്ങിയ പ്രഭാവതിയെ മൈന വിലക്കി.
കോപിഷ്ഠയായ അവൾ മൈനയെ കഴുത്തു ഞെരിച്ചു കൊല്ലാനൊരുങ്ങിയപ്പോൾ അത് പറന്നു പോയി.
എന്നാൽ മൈനയേക്കാൾ നയചാതുര്യമുണ്ടായിരുന്ന തത്ത , യജമാനത്തിയെ മറ്റൊരു വിധത്തിൽ നേരിടാൻ തീരുമാനിച്ചു.
കാമപൂരണത്തിന് ഒരുങ്ങുന്നതിൽ തെറ്റില്ലെന്നും അതുണ്ടാക്കിയേക്കാവുന്ന കുഴപ്പങ്ങൾ കൈകാര്യം ചെയ്യാൻ അറിഞ്ഞിരിക്കണമെന്നേയുള്ളു എന്നും പറഞ്ഞ തത്ത , അത്തരം പ്രതിബന്ധങ്ങളെ കൗശലപൂർവം നേരിട്ട ഒരു കാമിനിയുടെ കഥ അവളെ പറഞ്ഞു കേൾപ്പിച്ചു.
കഥയിൽ ലയിച്ച പ്രഭാവതി ആ ദിവസം വീട്ടിൽ തന്നെ തങ്ങി.
അടുത്ത ദിവസം അവൾ യാത്രക്കൊരുങ്ങിയപ്പോൾ വീണ്ടും അവളുടെ ലക്ഷ്യത്തെ പിന്തുണച്ച തത്ത കൗശലപൂർവം അപകടത്തിൽ നിന്നു രക്ഷപെടുന്നതിനെ ഉദാഹരിക്കുന്ന മറ്റൊരു കഥ പറഞ്ഞു.
അതോടെ അന്നും അവളുടെ അബദ്ധസഞ്ചാരം ഒഴിവായി.
ഇങ്ങനെ എഴുപതു കഥകളിൽ ലയിപ്പിച്ച്, തത്ത യജമാനത്തിയെ 70 ദിവസം സംരക്ഷിച്ചു.
എഴുപതാം ദിവസം അവളുടെ ഭർത്താവ് മടങ്ങി വന്നു.
ഭർത്താവിനോട് സംഭവിച്ചതെല്ലാം ഏറ്റുപറഞ്ഞ പ്രഭാവതിക്ക് അയാൾ മാപ്പു നൽകുന്നതോടെ സമാഹാരം സമാപിക്കുന്നു.
70 കഥകൾ
മൂവന്തിനേരത്ത് പ്രഭാവതി കാമുകനെ തേടി പുറപ്പെടാൻ ഒരുങ്ങുമ്പോഴാണ് എല്ലാക്കഥകളും തുടങ്ങുന്നത്.
അവളുടെ ഉദ്യമത്തിൽ തെറ്റില്ലെന്നു പറയുന്ന തത്ത , അപകടങ്ങളിൽ നിന്ന് രക്ഷപെടേണ്ടതെങ്ങനെയെന്ന് അറിഞ്ഞിരിക്കണം എന്നുപദേശിക്കുന്നു.
തുടർന്ന് അതിനെ ഉദാഹരിക്കുന്ന ഒരു കഥയും പറയുന്നു.
അതോടെ അവളുടെ ആ ദിവസത്തെ യാത്ര മുടങ്ങുന്നു.
ഇത് എഴുപത് ദിവസം ആവർത്തിക്കുന്നതിനിടെ എഴുപതു കഥകളായി.
ഉദാഹരണമായി, "സുന്ദരീ, യശോദേവിയെപ്പോലെ, ബുദ്ധിമുട്ടുള്ള കാര്യം ചെയ്യാൻ കഴിയുമെങ്കിൽ, നിനക്കിഷ്ടമുള്ളിടത്തു പോയ്ക്കൊള്ളുക" എന്ന തത്തയുടെ സമ്മതത്തിലാണ് രണ്ടാം ദിവസത്തെ കഥ തുടങ്ങുന്നത്.
തുടർന്ന് പ്രഭാവതി, 'യശോദേവി' ആരെന്നും അവൾ എന്തു ചെയ്തെന്നും ചോദിക്കുന്നു.
താൻ യശോദേവിയുടെ കഥ പറയാൻ തുടങ്ങിയാൽ യജമാനത്തിയുടെ പ്രേമം മുടങ്ങുമെന്നും അത് തന്റെ ജീവനെത്തന്നെ അപകടത്തിലാക്കിയേക്കാമെന്നും തത്ത മടി ഭാവിക്കുന്നെങ്കിലും "അഭ്യുദയകാംക്ഷികൾ പറയുന്നത് കേൾക്കുക തന്നെ വേണം" എന്നതിനാൽ, കഥ പറയാൻ പ്രഭാവതി തത്തയെ പ്രോത്സാഹിപ്പിക്കുന്നു.
തുടർന്ന് തത്ത പറയുന്ന കഥ ഇങ്ങനെ:-
നന്ദനപുരിയിലെ ധനസേനനന്റേയും യശോദേവിയുടേയും മകൻ വീരന് അവിടത്തെ രാജകുമാരൻ രാജശേഖരന്റെ ഭാര്യ ശശിപ്രഭയിൽ അനുരാഗം ജനിച്ചു.
അസഫലപ്രേമത്തിന്റെ താപം അയാളിൽ ജ്വരമായി മാറി.
മകന്റെ ദുഃഖത്തിന്റെ കാരണമറിഞ്ഞ അമ്മ യശോദേവി, രാജകൊട്ടാരത്തിൽ ശശിപ്രഭയെ സന്ദർശിച്ചു.
ഇണക്കി, ആഭരണങ്ങൾ അണിയിച്ച്, വഴിയിൽ കണ്ട ഒരു പെൺ നായേയും അവർ കൂടെ കൊണ്ടു പോയി.
താനും രാജകുമാരിയും നായയും, മുജ്ജന്മങ്ങളിൽ സഹോദരിമാരായിരുന്നെന്നും, യഥേഷ്ടം കാമപൂരണം നടത്തിയ തനിക്കും രാജകുമാരിക്കും മനുഷ്യജന്മം ലഭിച്ചപ്പോൾ ഭർത്താവിൽ പൂർണ്ണവിശ്വസ്തത പുലർത്തിയ മൂന്നാമത്തെ സഹോദരിയാണ് ഈ നായെന്നും യശോദേവി രാജകുമാരിയെ ബോദ്ധ്യപ്പെടുത്തി.
ഈ കഥ കേട്ട രാജകുമാരി, നായ്ജന്മത്തിൽ നിന്നു തന്നെ രക്ഷിച്ചതിന് യശോദേവിക്ക് നന്ദി പറഞ്ഞതിനു ശേഷം അവരോപ്പം അവരുടെ വീട്ടിലെത്തി മകന്റെ രഹസ്യകാമുകിയായെന്നുമാണ് കഥ.
ഇമ്മാതിരി കൗശലങ്ങളുടേയും പ്രേമസാഹസങ്ങളുടെയും കഥകളാണ് ഈ സമാഹാരത്തിൽ ഏറെയും.
ഈ സമാഹാരത്തിലെ കഥകൾ അവയുടെ സങ്കോചരാഹിത്യത്തിന്റെ പേരിൽ പ്രത്യേകം അറിയപ്പെടുന്നു.
സംസ്കൃതസാഹിത്യത്തിൽ പതിവില്ലാത്ത വിധം 'മണ്മയം' (earthly) എന്നു വിശേഷിപ്പിക്കപ്പെട്ടിട്ടുള്ള ഇവയിലെ ആഖ്യാനം, പലപ്പോഴും സഭ്യതയുടെ അതിരുകൾ കടന്ന് അശ്ലീലതയോളമെത്തുന്നു.
യുവപത്നിയെ പരപുരുഷവേഴ്ചയിൽ നിന്നു പിന്തിരിപ്പിക്കാൻ പറയുന്ന മട്ടിൽ എഴുതിയിരിക്കുന്നെങ്കിലും ഈ കഥകളിൽ സാരോപദേശങ്ങളോ, സദാചാരപാഠങ്ങളോ കാണുന്നില്ല.
സന്മാർഗ്ഗനിരപേക്ഷമായ ഒരു തരം 'ലോകനിന്ദ' (cynicism) ഇവയിൽ തെളിഞ്ഞുകാണാം.
'ശുകസപ്തതി' അതിന്റെ ആസ്വാദനമൂല്യത്തിനപ്പുറം അതെഴുതിയ കാലത്തെ സാമൂഹ്യസ്ഥിതിയുടെ സാഹിത്യരേഖ എന്ന നിലയിലും വിലമതിക്കപ്പെടുന്നു.
ഒട്ടേറെ ഭാഷകളിലേക്ക് ഈ കൃതി പരിഭാഷപ്പെടുത്തപ്പെട്ടിട്ടുണ്ട്.
പതിനാലാം നൂറ്റാണ്ടിൽ അതിനുണ്ടായ പേർഷ്യൻ പരിഭാഷക്ക് 'തത്തക്കഥകൾ' എന്നർത്ഥമുള്ള 'തുടിനാമ' എന്നാണു പേര്.
അതിന്റെ ഭാഷ്യങ്ങളിലൊന്നിൽ, മൈനയിൽ നിന്ന് ഭാര്യയുടെ ചാഞ്ചല്യത്തെക്കുറിച്ചറിഞ്ഞ ഭർത്താവ്, തിരിച്ചു വന്ന് അവളെ കൊല്ലുന്നു.
എങ്കിലും, തത്തയുടെ ഇടപെടൽ മൂലം അവൾ ഒരിക്കലും വഴിപിഴച്ചിരുന്നില്ല എന്നറിഞ്ഞ് പിന്നീട് പശ്ചാത്തപിച്ച അയാൾ, ഒടുവിൽ സന്യാസം സ്വീകരിക്കുന്നു.
ഈ കഥകൾ യൂറോപ്യൻ ഭാഷകളിലും ചെന്നുപെട്ടു.
ഇവയുടെ ഇറ്റാലിയൻ ഭാഷ്യങ്ങളിലൊന്നിൽ, ഒരു രാജകുമാരന്റെ രൂപമെടുത്ത് തത്ത തന്നെ നായികയെ വഴിപിഴപ്പിക്കുന്നു.
' സുമംഗല ' എന്ന തൂലികാനമത്തിൽ എഴുതുന്ന ലീലാ നമ്പൂതിരിപ്പാട് മലയാളത്തിൽ 'ശുകസപ്തതി'-യുടെ പുനരാഖ്യാനം നിർവഹിച്ചിട്ടുണ്ട്.
ഇതിന് 19-ആം നൂറ്റാണ്ടിലുണ്ടായ ഹിന്ദുസ്ഥാനി ഭാഷ്യത്തിന് "തോത്താ കഹാനി" എന്ന പേരാണ്.
അവലംബം 1 2 "ശുകസപ്തതി - തത്തയുടെ എഴുപതു കഥകൾ", സംസ്കൃതത്തിൽ നിന്ന് എ.എൻ.ഡി. ഹക്സർ ഇംഗ്ലീഷിലേക്കു പരിഭാഷപ്പെടുത്തിയത്; പ്രസാധനം, ഹാർപർ കോളിൻസ് പബ്ലിഷേഴ്സ് ഇൻഡ്യാ ലിമിറ്റഡ് ↑ Secrets of the Parrot.
2009 മാർച്ച് 21-ലെ Mid-day മാസികയിൽ ദേവദത്ത് പട്നായിക് എഴുതിയ ലേഖനം
ശീർഷാസനം ഇംഗ്ലീഷ് വിലാസം https://ml.wikipedia.org/wiki/Sirshasana
ഇംഗ്ലീഷില് ' Head stand pose എന്ന് അറിയുന്നു .
നിലത്ത് ഇരിക്കുക.
കൈതണ്ടകൾ നിലത്ത് പതിച്ചു വയ്ക്കുക.
കൈവിരലുകൾ കോർത്ത് പിടിക്കുക.
തല കോർത്തു പിടിച്ച കൈകൾക്കിഇടയിൽ വയ്ക്കുക.
അരക്കെട്ട് ഉയർത്തുക.
കാലുകൾ പതുക്കെ പറ്റാവുന്നത്രയും തലയോട് അടുപ്പിച്ചു കൊണ്ടൂ വരിക.
മുട്ടുകൾ മടക്കി കാലുകൾ മേല്പ്പോട്ട് ഉയര്ത്തുക.
കാലുകൾ സാവധാനം നിവർത്തുക.
ശരീരം തറയ്ക്ക് ലംബമാക്കുക.
സാധാരണ ശ്വാസത്തിൽ ഒന്നോ രണ്ടോ മിനിട്ട് നിന്ന ശേഷം തിരിച്ചു വരിക.
സി. ബുക്സ് Asana Pranayama Mudra Bandha  -Swami Satyananda Saraswati Yoga for health - NS Ravishankar, pustak mahal Light on Yoaga - B.K.S.  Iiyenkarngar The path to holistic health – B.K.S.  Iiyenkarngar, DK books
ശുഅറാ ഇംഗ്ലീഷ് വിലാസം https://ml.wikipedia.org/wiki/Ash-Shu%27ara
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ ഇരുപത്തിയാറാം അദ്ധ്യായമാണ്‌ ശുഅറാ (കവികൾ).
സൂക്തങ്ങൾ : 227 മുൻപുള്ള സൂറ: ഫുർഖാൻ ഖുർആൻ അടുത്ത സൂറ: നംല് സൂറത്ത്
(അദ്ധ്യായം) 26
ശുകസന്ദേശം ഇംഗ്ലീഷ് വിലാസം https://ml.wikipedia.org/wiki/Suka_sandesham
കേരളത്തിൽ നിന്നുണ്ടായിട്ടുള്ള പ്രധാന സംസ്കൃതസന്ദേശകാവ്യങ്ങളിൽ ഒന്നാണ്‌ ലക്ഷ്മീദാസന്റെ ശുകസന്ദേശം .
ഒരു വിദേശസഞ്ചാരം കഴിഞ്ഞാണ് കവി ശുകസന്ദേശം നിർമ്മിച്ചതെന്നും കവിതന്നെയാണു് നായകൻ എന്നും വരവർണ്ണിന്യാദി വ്യാഖ്യകളിൽ തുറന്നു പ്രസ്താവിച്ചിട്ടുള്ളതായി  ഉള്ളൂർ വിലയിരുത്തുന്നു.
ഈ കൃതിയിൽ ശ്രീപത്മനാഭസ്വാമിക്ഷേത്രത്തെ  വർണ്ണിക്കുന്നുമുണ്ടു്.
ചരിത്രസംബന്ധമായി ഈ കൃതിയുടെ പൂർവ്വഭാഗത്തിൽനിന്നു നമുക്കു നിരവധി അമൂല്യങ്ങളായ അറിവുകൾ ലഭിക്കുന്നതായി നിരൂപകർ വിലയിരുത്തിയിട്ടുണ്ട്.
സ്വഭാവഗംഭീരമായ രചനാവൈഭവംകൊണ്ടും അനുവാചകന്മാർക്ക് അവരുടെ ബുദ്ധിശക്തിക്കനുഗുണമായി സമുല്ലസിക്കുന്ന അർത്ഥസൗന്ദര്യംകൊണ്ടും ഹൃദയങ്ഗമമായ ശബ്ദാർത്ഥാലങ്കാരപൌഷ്കല്യം കൊണ്ടും ശുകസന്ദേശം സർവ്വതിശായിയായ രാമണീയകകാഷ്ഠയെ അധിഷ്ഠാനം ചെയ്യുന്നു എന്നു പി. എസ്സ്.
അനന്തനാരായണശാസ്ത്രി പ്രസ്താവിച്ചിട്ടുണ്ട്.
കാലം “
ലക്ഷ്മ്യാ രങ്ഗേ ശരദി ശശിനസ്സൌധശൃങ്ഗേ കയോശ്ചിൽ പ്രേമ്ണാ യൂനോസ്സഹ വിഹരതോഃ പേശലാഭിഃ കലാഭിഃ ദ്വാരാസേധഃ ക്വ നു ഹതവിധേർദ്ദൂ രനീതസ്സ തസ്യാ– ശ്‌ശ്രാന്തസ്സ്വപ്നേ ശുകമിതി ഗിരാ ശ്രാവ്യയോ സന്ദിദേശ ”
എന്നതാണു് ശുകസന്ദേശത്തിലെ പ്രഥമശ്ലോകം.
ഈ ശ്ലോകത്തിലെ ʻʻലക്ഷ്മ്യാ രങ്ഗേˮ എന്ന ഭാഗം കലിവർഷസംഖ്യയെ കുറിക്കുന്നതാണെന്നു വിചാരിച്ചു ചിലർ ക്രി.
പി. 112-ലാണ് പ്രസ്തുതഗ്രന്ഥത്തിന്റെ നിർമ്മാണം എന്നും ʻʻദൂരനീതസ്സതസ്യാഃˮ എന്ന ഭാഗം കലിദിനസംഖ്യയെ കുറിക്കുന്നു എന്നു സങ്കല്പിച്ചു കൊണ്ടു മറ്റു ചിലർ കൊല്ലം 666-ൽ ആണു് അതിന്റെ രചനയെന്നും വാദിക്കുന്നു.
ഈ രണ്ടു പക്ഷവും ശരിയല്ല എന്നും ക്രി.
പി. പത്താം ശതകത്തിലോ പതിനൊന്നാം ശതകത്തിലോ ഉള്ള ഒരു കൃതിയായിരിക്കും ശുകസന്ദേശം എന്നാണ് ഉള്ളൂരിന്റെ അഭിപ്രായം.
ശുകസന്ദേശത്തിന്റെ വ്യാഖ്യാനങ്ങളിൽ പ്രഥമസ്ഥാനത്തെ അർഹിക്കുന്നതു കോഴിക്കോട്ടു പടിഞ്ഞാറേക്കോവിലകത്തു മാനവേദരാജാവിന്റെ വിലാസിനിയാണ്.
ശുകസന്ദേശത്തിനു വരവർണ്ണിനിയെന്ന വ്യാഖ്യാനം രചിച്ച ധർമ്മഗുപ്തൻ, സന്ദേശകാവ്യത്തിൽ കവി പന്ത്രണ്ടുവിഷയങ്ങളിൽ മനസ്സിരുത്തേണ്ടതുണ്ടെന്നും ആ വിഷയങ്ങൾ (1) ആദികാവ്യം (2) ദൌത്യയോജനം (3) പ്രത്യങ്ഗവർണ്ണനം (4) പ്രാപ്യദേശവർണ്ണനം (5) മന്ദിരാഭിജ്ഞാനം (6) പ്രിയാസന്നിവേശവിമർശനം (7) അന്യരൂപതാപത്തിസംഭാവന (8) അവസ്ഥാവികല്പനങ്ങൾ (9) വചനാരംഭം (10) സന്ദേശവചനം (11) അഭിജ്ഞാനദാനം (12) പ്രമേയപരിനിഷ്ഠാപനം എന്നിവയാണെന്നും വിവരിച്ചിട്ടുണ്ടു്.
വാസുദേവശിഷ്യനായ ഗൌരീദാസന്റെ ചിന്താതിലകമാണു് മൂന്നാമത്തെ വ്യാഖ്യാനം.
അതു് ഇങ്ങനെ ആരംഭിക്കുന്നു.
സ്വപ്നാവസ്ഥസദൃശമഖിലം ബോധയൻ ദൃശ്യമാന- സ്വപ്നോത്ഥൈകപ്രിയസഹചരീതീവ്രവിശ്ലേഷദുഃഖം ചക്രേ ചക്രപ്രഹരണരതഃ കോപി ധാത്രീസുരേന്ദ്ര– ശ്ചക്രദ്വന്ദ്വപ്രതിമതുലനാരൂലികാം മൂലികാം നഃ ”
ഇതു കൂടാതെ വടക്കുംകൂർ ഭാഷാശുകസന്ദേശത്തിനും  വ്യാഖ്യാനം രചിച്ചിട്ടുണ്ട്.
ശ്ലോകങ്ങളുടെ വ്യാഖ്യാനം മാത്രമല്ല ഇതിലുള്ളത്‌ എന്നതാണ്‌.
സന്ദേശകാവ്യങ്ങളിൽ, സന്ദേശവുമായി പോകുമ്പോൾ മാർഗ്ഗമധ്യേയുള്ള പല സ്ഥലങ്ങളുടേയും, പ്രത്യേകിച്ച്‌ അമ്പലങ്ങൾ, രാജകൊട്ടാരങ്ങൾ, ഉദ്യാനങ്ങൾ അതത്‌ സ്ഥലങ്ങളിലെ ഭൂമിശസ്ത്രം എന്നിവയെയും പരിചയപ്പെടുത്തുക പതിവാണല്ലോ.
അങ്ങനെയുള്ള സന്ദർഭങ്ങളിൽ വ്യാഖ്യാതാവ്‌ ദേശചരിത്രങ്ങളും, ഐതിഹ്യങ്ങളും പ്രതിപാദ്യവിഷയമാക്കിയിട്ടുണ്ട്‌.
മൂലവും ചേർത്താണ്‌ കൃതി പ്രസിദ്ധീകരിച്ചിരിക്കുന്നതെന്നൊരു മേന്മയും ഇതിനുണ്ട്‌.
അവലംബം ↑ {{ cite web }} : | first= missing | last= ( help ) ; Check date values in: | accessdate= ( help )
ഹന്ന ടൈലർ വിൽകോക്‌സ് " നൂറ്റാണ്ടിലെ ഒരു സ്ത്രീ "
ഹന്ന ടൈലർ വിൽകോക്സ് (ഓഗസ്റ്റ് 31, 1838-നവംബർ 22, 1909) ഒരു അമേരിക്കൻ വൈദ്യയായിരുന്നു.
ഇംഗ്ലീഷ്: Hannah Tyler Wilcox ജീവിതരേഖ
1838 ഓഗസ്റ്റ് 31 ന് ന്യൂയോർക്കിലെ ബൂൺവില്ലിലാണ് ഹന്ന ടൈലർ ജനിച്ചത്.
അവളുടെ പിതാവ്, ആമോസ് ടൈലർ, പ്രസിഡന്റ് ജോൺ ടൈലറുടെ ഭ്രാതുലൻ ആയിരുന്നു.
സ്ത്രീ വിദ്യാഭ്യാസത്തെക്കുറിച്ചുള്ള അദ്ദേഹത്തിന്റെ ഉദാരമായ ആശയങ്ങൾ അദ്ദേഹത്തിന്റെ തലമുറയെക്കാൾ വളരെ മുന്നോട്ടുള്ളതായിരുന്നു.
അവളുടെ അമ്മയുടെ പിതാവ്, ജോസഫ് ലോട്ടൺ, വിദ്യാഭ്യാസ രക്ഷാധികാരിയും ന്യൂയോർക്കിലെ ഹെർകിമർ കൗണ്ടിയിലെ ഫെയർഫീൽഡിലെ ആദ്യത്തെ മെഡിക്കൽ കോളേജിന്റെ സ്ഥാപകരിൽ ഒരാളുമായിരുന്നു.
അദ്ദേഹത്തിന്റെ വീടും പേഴ്‌സും വിദ്യാർത്ഥികൾക്കും പ്രൊഫസർമാർക്കും തുറന്നിരുന്നു, അങ്ങനെ എലിസബത്ത് ലോട്ടൺ വൈദ്യശാസ്ത്രത്തെ സ്നേഹിക്കാൻ പഠിച്ചു.
ഹന്ന ടൈലർ ന്യൂയോർക്കിലെ ഹോളണ്ട് പേറ്റന്റ്, ന്യൂയോർക്കിലെ റോം എന്നിവിടങ്ങളിലെ അക്കാദമികളിൽ പഠിച്ചു, അവിടെ നിന്ന് ഉയർന്ന വിദ്യാഭ്യാസം ആഗ്രഹിച്ച്, ഫിലാഡൽഫിയയ്ക്ക് സമീപമുള്ള പെൻസിൽവാനിയ ഫീമെയിൽ കോളേജിൽ പോയി, അവിടെ നിന്ന് ബിരുദം നേടി.
തെക്കുപടിഞ്ഞാറൻ മിസൗറിയിലെ ഒരു അക്കാദമിയുടെ ചുമതല ഏറ്റെടുക്കാൻ ഒരു അധ്യാപകനെ ആവശ്യപ്പെട്ട് കോളേജിന്റെ പ്രസിഡന്റിന് ഒരു അഭ്യർത്ഥന വന്നു.
മിസോറിയിലെ സെന്റ് ലൂയിസിന് തെക്ക് സ്റ്റേജ് കോച്ചിൽ 300 മൈൽ യാത്ര ഇതിൽ ഉൾപ്പെടുന്നു.
ടൈലർ ആ സ്ഥാനം സ്വീകരിക്കാൻ തീരുമാനിച്ചു, ഒരു വർഷത്തിനുള്ളിൽ അവൾ വിജയകരമായ ഒരു സ്കൂൾ കെട്ടിപ്പടുത്തു, ആഭ്യന്തരയുദ്ധം വടക്കൻ വീക്ഷണമുള്ള ഒരു അധ്യാപികയ്ക്ക് അവിടെ തുടരുന്നത് സുരക്ഷിതമല്ലാതാക്കിയപ്പോൾ അവൾ സ്വന്തം പട്ടണത്തിലേക്ക് മടങ്ങി.
അവൾ ഭർത്താവിനൊപ്പം മെഡിക്കൽ പ്രൊഫഷനിൽ പ്രവേശിച്ചു, അലോപ്പതി, എക്ലെക്റ്റിക് എന്നിങ്ങനെ വിവിധ സ്കൂളുകളിൽ പഠിച്ചു, പിന്നീട്, വൈദ്യശാസ്ത്രത്തിന്റെ "പാതികളിൽ" എന്തെങ്കിലും മികച്ചതുണ്ടോ എന്നറിയാൻ അവൾ സെന്റ് പീറ്റേഴ്സ്ബർഗിലെ ഹോമിയോപ്പതി സ്കൂളിൽ ബിരുദം നേടി.
ലൂയിസ്, അവിടെ അവൾ വർഷങ്ങളോളം താമസിച്ചു.
വൈദ്യുതോർജ്ജത്തിന്റെ രോഗശാന്തി ശക്തികളിൽ അവൾ വിശ്വസിച്ചിരുന്നു, രോഗികളെ സുഖപ്പെടുത്തുന്നതിനുള്ള വിവിധ മാർഗങ്ങൾ വിദഗ്ധമായി ഉപയോഗിച്ചുകൊണ്ട് അവളുടെ പല രോഗശാന്തികളും രേഖപ്പെടുത്തിയിട്ടുണ്ട്.
പ്രസവസമയത്ത് മയക്കുമരുന്നുകളുടെയും ഫോഴ്‌സ്‌പ്പുകളുടെയും ആവശ്യകത ഒഴിവാക്കാനും പ്രസവാനന്തര രക്തസ്രാവം തടയാനും ഓക്‌സിറ്റോസിക് വൈദ്യുതിയുടെ ശാരീരികവും മാനസികവുമായ നേട്ടങ്ങളെക്കുറിച്ച് അന്വേഷിക്കാൻ അവൾ സഹപ്രവർത്തകരെ പ്രോത്സാഹിപ്പിച്ചു.
അവളുടെ വലിയ ലക്ഷ്യം സ്ത്രീകളുടെ പുരോഗതിയായിരുന്നു.
വുമൺസ് ക്രിസ്ത്യൻ ടെമ്പറൻസ് യൂണിയൻ , വുമൺസ് റിലീഫ് കോർപ്സ് , വിദ്യാഭ്യാസ, വ്യാവസായിക യൂണിയനുകൾ എന്നിവയുടെ മഹത്തായ പ്രസ്ഥാനങ്ങളിലും സ്ത്രീകൾക്കുവേണ്ടിയും അവർ പ്രമുഖയായിരുന്നു.
നാഷണൽ അമേരിക്കൻ ഇൻസ്റ്റിറ്റ്യൂട്ട് ഓഫ് ഹോമിയോപ്പതിയിലെ അംഗവും, 1887-ൽ ന്യൂയോർക്കിലെ സരട്ടോഗ സ്പ്രിംഗ്‌സിൽ നടന്ന കൺവെൻഷനിൽ സെന്റ് ലൂയിസിൽ നിന്നും മിസോറിയിൽ നിന്നും ഒരു പ്രതിനിധിയുമായിരുന്നു.
ഓർഡർ ഓഫ് സെസെൻ ഫ്രണ്ട്സിന്റെ പത്തുവർഷത്തോളം മെഡിക്കൽ എക്സാമിനറായിരുന്നു അവൾ.
സ്ത്രീകളുടെ ആരോഗ്യത്തെയും വസ്ത്രധാരണത്തെയും കുറിച്ചുള്ള അവളുടെ പ്രഭാഷണങ്ങൾ പരിഷ്കരണത്തിന് ഭൗതികമായി സഹായിച്ചു.
റഫറൻസുകൾ ↑ {{ cite book }} :  CS1 maint: multiple names: authors list ( link ) CS1 maint: numeric names: authors list ( link ) This article incorporates text from this source, which is in the public domain .
↑ ↑ {{ cite book }} :  CS1 maint: multiple names: authors list ( link ) CS1 maint: numeric names: authors list ( link ) This article incorporates text from this source, which is in the public domain .
ഹന്ന ബാർവിനോക്ക് ഇംഗ്ലീഷ് വിലാസം https://ml.wikipedia.org/wiki/Hanna_Barvinok
ഒലെക്സാന്ദ്ര മിഖൈലോവ്ന ബിലോസെർസ്ക-കുലിഷ് (ഉക്രേനിയൻ: Олекса́ндра Михай́лівна Білозе́рська-Кулі́ш; 5 മെയ് 1828 - 6 ജൂലൈ 1911), ഹന്ന ബാർവിനോക്ക് എന്ന തൂലികാനാമത്തിൽ എഴുതിയിരുന്ന ഒരു ഉക്രേനിയൻ എഴുത്തുകാരിയും നാടോടിക്കഥാകാരിയുമായിരുന്നു.